
Parlamentul  României

Camera  Deputaţilor
Comisia pentru Sănătate şi Familie
                       Nr. 28/ 187/ 10   mai  2004 

BIROULUI PERMANENT 

AL

CAMEREI DEPUTAŢILOR,

Vă înaintăm , alăturat, raportul asupra proiectului de Lege privind exercitarea profesiei de medic, precum şi organizarea şi funcţionarea Colegiului Medicilor din România  (PLX nr.248/2004) , trimis comisiei pentru examinare, în fond,  cu adresa nr.PLX nr.248 din 26 aprilie 2004 şi adoptat de  Senat în şedinţa din 19 aprilie 2004 , Camera Deputaţilor fiind Cameră Decizională.

La examinarea prezentului proiect de lege, în conformitate cu prevederile art.66 alin.(3) din Regulamentul Camerei Deputaţilor, s-au avut în vedere proiectul de Lege pentru modificarea şi completarea art.9 din Legea nr.74/1995 privind exercitarea profesiunii de medic, înfiinţarea, organizarea şi funcţionarea Colegiului Medicilor din România (PL nr.553/2002 cu raportul nr.28/217/2 iunie 2003) şi propunerea legislativă privind amendamentul la art.9 alin.(4) din Legea nr.74/1995 privind exercitarea profesiunii de medic, înfiinţarea, organizarea şi funcţionarea Colegiului Medicilor din România , republicată, pentru menţinerea în activitate a medicilor de familie stabiliţi în mediul rural de cel puţin 5 ani şi după împlinirea vârstei de pensionare, la cerere (PL nr.294/2003).

 La întocmirea raportului, comisia a avut în vedere avizul Comisiei juridice, de disciplină şi imunităţi , avizul Comisiei pentru administraţie publică, amenajarea teritoriului şi echilibru ecologic, avizul Comisiei pentru muncă şi protecţie socială, avizul Consiliului Legislativ nr.346/2.03.2004 şi avizul Consiliului Economic şi Social nr.442/3.03.2004.

În raport de obiectul şi conţinutul său, proiectul de lege  face parte din categoria legilor organice , potrivit prevederilor articolului 76 alineatul (1) din Constituţia României, republicată.

                   PREŞEDINTE,                                                 SECRETAR,

 DEP.ACAD.PROF.DR.MIRCEA IFRIM            DEP.FARM.ION BURNEI

Parlamentul  României

Camera  Deputaţilor
Comisia pentru Sănătate şi Familie
                                                                                            Nr. 28/187 / 10 mai   2004

R A P O R T 

asupra proiectului de Lege privind exercitarea profesiei de medic, precum şi organizarea şi funcţionarea Colegiului Medicilor din România  (PLX nr.248/2004)

1. Cu adresa nr.PLX nr.248 din 26 aprilie 2004, Comisia pentru sănătate şi familie a fost sesizată cu dezbaterea şi avizarea în fond, în procedură obişnuită, a proiectului de Lege privind exercitarea profesiei de medic, precum şi organizarea şi funcţionarea Colegiului Medicilor din România  (PLX nr.248/2004) adoptat de Senat în şedinţa din 19 aprilie  2004, Camera Deputaţilor fiind Cameră decizională.

La examinarea prezentului proiect de lege, în conformitate cu prevederile art.66 alin.(3) din Regulamentul Camerei Deputaţilor, s-au avut în vedere proiectul de Lege pentru modificarea şi completarea art.9 din Legea nr.74/1995 privind exercitarea profesiunii de medic, înfiinţarea, organizarea şi funcţionarea Colegiului Medicilor din România (PL nr.553/2002 cu raportul nr.28/217/2 iunie 2003) şi propunerea legislativă privind amendamentul la art.9 alin.(4) din Legea nr.74/1995 privind exercitarea profesiunii de medic, înfiinţarea, organizarea şi funcţionarea Colegiului Medicilor din România , republicată, pentru menţinerea în activitate a medicilor de familie stabiliţi în mediul rural de cel puţin 5 ani şi după împlinirea vârstei de pensionare, la cerere (PL nr.294/2003).

La întocmirea raportului, comisia a avut în vedere avizul Comisiei juridice, de disciplină şi imunităţi nr.248/4.05.2004, avizul Comisiei pentru administraţie publică, amenajarea teritoriului şi echilibru ecologic nr.26/1836/5.05.2004, avizul Comisiei pentru muncă şi protecţie socială nr.27/176/6 mai 2004,  avizul Consiliului Legislativ nr.346/2.03.2004 şi avizul Consiliului Economic şi Social nr.442/3.03.2004.

Prezentul proiect de lege face parte din ansamblul de proiecte de legi care urmăresc armonizarea legislaţiei naţionale cu normele Uniunii Europene . În acest context, proiectul transpune prevederile Direcţiei Consiliului Uniunii Europene nr.16/1993, cu modificările şi completările ulterioare,în aşa fel încât punerea lor în aplicare să asigure exercitarea în bune condiţii a acestei profesii .Proiectul de lege reglementează dispoziţii ce vizează natura şi domeniul studiilor, nivelul practicii experienţei necesare, echivalarea sau recunoaşterea diplomelor şi altor titluri şi modalitatea de a participa la concursuri de ocupare a profesiei.De asemenea, proiectul de lege stabileşte condiţiile de exercitare a profesiei de medic de către naţionalii statelor membre, atât în ceea ce priveşte dreptul de stabilire al acestora cât şi libera prestare a serviciilor medicale pe teritoriul României.Un capitol aparte cuprinde prevederi privind organizarea şi funcţionarea Colegiului Medicilor din România .

Faţă de cele prezentate mai sus, comisia propune Plenului Camerei Deputaţilor spre dezbatere şi aprobare proiectul de lege cu amendamentele care fac obiectul raportului. Proiectul de Lege pentru modificarea şi completarea art.9 din Legea nr.74/1995 privind exercitarea profesiunii de medic, înfiinţarea, organizarea şi funcţionarea Colegiului Medicilor din România (PL nr.553/2002 cu raportul nr.28/217/2 iunie 2003) şi propunerea legislativă privind amendamentul la art.9 alin.(4) din Legea nr.74/1995 privind exercitarea profesiunii de medic, înfiinţarea, organizarea şi funcţionarea Colegiului Medicilor din România , republicată, pentru menţinerea în activitate a medicilor de familie stabiliţi în mediul rural de cel puţin 5 ani şi după împlinirea vârstei de pensionare, la cerere (PL nr.294/2003) au fost preluate ca amendamente la proiectul de Lege privind exercitarea profesiei de medic, precum şi organizarea şi funcţionarea Colegiului Medicilor din România  (PLX nr.248/2004).
2. Proiectul de lege face parte din  categoria legilor organice, potrivit prevederilor articolului 76 alineatul (1) din Constituţia României, republicată.

3. La dezbaterea proiectului de lege au participat ca invitaţi dl.sen.prof.dr.Sorin Oprescu, vicepreşedintele Comisiei pentru sănătate, ecologie, tineret şi sport a Senatului României, dl. George Pavelescu, secretar de stat al Ministerului Sănătăţii şi doamna  Cristina Bărbuţă, director general al Direcţiei generale a bugetului din Ministerul Sănătăţii.

4. La lucrările comisiei din data de 6 mai  2004 , din totalul de 16 membri, au fost prezenţi 15 deputaţi. 

Raportul comisiei a fost adoptat în unanimitate.

5. Proiectul de lege, potrivit art.75 din Constituţia României, republicată şi art.86 din Regulamentul Camerei Deputaţilor, astfel cum a fost modificat prin Hotărârea Camerei Deputaţilor nr.23/2003, este de competenţa decizională a Camerei Deputaţilor.

I. Amendamente admise

În urma dezbaterii, Comisia pentru sănătate şi familie propune adoptarea proiectului de lege cu următoarele amendamente:

Nr.

crt.
Textul iniţial
Text propus de Comisie

( autorul amendamentului )
Motivare
Camera decizională

0.
1.
2.
3.
4.

1.
Art.8 alin.(2)

“(2) Pentru accesul la una din activităţile de medic sau exerciţiul acesteia, medicii cetăţeni ai unui stat membru al Uniunii Europene, ai unui stat aparţinând spaţiului Economic European sau ai Confederaţiei Elveţiene, stabiliţi în unul din aceste state, sunt exceptaţi, în caz de prestare temporară de servicii medicale, de la obligativitatea înscrierii în Colegiul Medicilor din România.”


La art.8 se propune ca alin.(2) să se reformuleze după cum urmează:

“(2) Pentru accesul la una din activităţile de medic sau exerciţiul acesteia, medicii cetăţeni ai unui stat membru al Uniunii Europene, ai unui stat aparţinând Spaţiului Economic European sau ai Confederaţiei Elveţiene, stabiliţi în unul din aceste state, sunt exceptaţi, în caz de prestare temporară de servicii medicale timp de maxim 3 luni pe an cumulat, de la obligativitatea înscrierii în Colegiul Medicilor din România.”

Autori: dl.dep.prof.dr.Mircea Ifrim (Grupul Parlamentar al PRM), doamna dep.Iulia Pataki (Grupul Parlamentar al UDMR) şi dl.dep.farm.Ion Burnei (Grupul Parlamentar al PSD ) .


Pentru o exprimare precisă.
Camera Deputaţilor.



2.
Art.11 alin.(1)

“Art.11. – (1) Profesia de medic se exercită în România cu titlul profesional corespunzător calificării profesionale însuşite, după cum urmează:

a) medic de medicină generală;

b) medic primar de medicină generală/medicină de familie sau în una din specialităţile clinice sau paraclinice prevăzute de Nomenclatorul specialităţilor medicale, medico-dentare şi farmaceutice pentru reţeaua de asistenţă medicală;

c) medic specialist în una din specialităţile clinice sau paraclinice prevăzute de Nomenclatorul specialităţilor medicale, medico-dentare şi farmaceutice pentru reţeaua de asistenţă medicală.”


La art.11 se propune ca alin.(1) să se reformuleze după cum urmează:

“Art.11. – (1) Profesia de medic se exercită în România cu titlul profesional corespunzător calificării profesionale însuşite, după cum urmează:

a) medic de medicină generală;

b) medic specialist în una din specialităţile clinice sau paraclinice prevăzute de Nomenclatorul specialităţilor medicale, medico-dentare şi farmaceutice pentru reţeaua de asistenţă medicală.

c) medic primar de medicină generală/medicină de familie sau în una din specialităţile clinice sau paraclinice prevăzute de Nomenclatorul specialităţilor medicale, medico-dentare şi farmaceutice pentru reţeaua de asistenţă medicală.”

Autor: dl.dep.prof.dr.Mircea Ifrim (Grupul Parlamentar al PRM) . 

Pentru respectarea ordinii fireşti a gradelor profesionale.
Camera Deputaţilor.

3.
Art.15 alin.(1)

“Art.15. – (1) Exercitarea profesiei de medic se face pe baza certificatului de membru al Colegiului Medicilor din România.”


La art.15 se propune ca alin.(1) să se reformuleze după cum urmează:

“Art.15. – (1) Exercitarea profesiei de medic se face,  după obţinerea calităţii de membru al Colegiului Medicilor din România,  pe baza autorizaţiei de liberă practică care se acordă de Ministerul Sănătăţii , până la aderarea României la Uniunea Europeană , după care această competenţă trece în responsabilitatea Colegiului Medicilor din România.”

Autori: dl.dep.prof.dr.Mircea Ifrim (Grupul Parlamentar al PRM) , doamna dep.Constanţa Popa (Grupul Parlamentar al PRM) şi Ministerul Sănătăţii .
Această dispoziţie temporară este necesară pentru a permite Colegiului Medicilor din România să-şi organizeze structurile funcţionale necesare.
Camera Deputaţilor.



4.
Art.16 alin.(5)

“(5) Medicii care au împlinit vârsta de pensionare – 60 de ani femeile şi 65 de ani bărbaţii – nu pot deţine funcţia de director general, director general adjunct, în cadrul Ministerului Sănătăţii şi al ministerelor şi instituţiilor centrale cu reţea sanitară proprie, al direcţiilor de sănătate publică judeţene şi a municipiului Bucureşti, al Casei Naţionale de Asigurări de Sănătate şi al caselor judeţene de asigurări de sănătate, precum şi funcţiile de director general şi director general adjunct de spital şi institute de cercetare.”


La art.16 se propune ca alin.(5) să se reformuleze după cum urmează:

“(5) Medicii care au împlinit vârsta de pensionare – 60 de ani femeile şi 65 de ani bărbaţii – nu pot deţine funcţia de director general, director general adjunct, în cadrul Ministerului Sănătăţii şi al ministerelor şi instituţiilor centrale cu reţea sanitară proprie, al direcţiilor de sănătate publică judeţene şi a municipiului Bucureşti, al Casei Naţionale de Asigurări de Sănătate şi al caselor judeţene de asigurări de sănătate,precum şi funcţiile de director general şi director general adjunct de spital cu excepţia funcţiilor de director general şi director general adjunct de spital clinic universitar şi institute de cercetare , pentru persoanele prevăzute la alin.(2). “  

Autori: dl.dep.prof.dr.Mircea Ifrim (Grupul Parlamentar al PRM),dl.dep.farm.Ion Burnei (Grupul Parlamentar al PSD ) şi dl.dep.dr.Ludovic Abiţei (Grupul Parlamentar al PRM) .
Pentru a beneficia, în continuare, de experienţa managerială şi înalta ţinută profesională a unor personalităţi marcante ale lumii medicale româneşti.


Camera Deputaţilor.



5.
___
Se propune ca la art.16, după alin.(6)  să se introducă un nou text, ca alin.(7) cu următorul cuprins:

“(7) Prin derogare de la prevederile alin.(4) , medicii de familie stabiliţi în mediul rural, au dreptul să-şi continue activitatea şi după împlinirea vârstei de pensionare, la cerere, cu avizul  Ministerului Sănătăţii şi al Colegiului Medicilor din România.”
Autori: dl.dep.prof.dr.Mircea Ifrim  (Grupul Parlamentar al PRM),  dl.dep.Gheorghe Popescu (Grupul Parlamentar al PSD )   şi Ministerul Sănătăţii .


S-a preluat din textul propunerii legislative privind amendamentul la art.9 alin.(4) din Legea nr.74/1995 privind exercitarea profesiunii de medic, înfiinţarea, organizarea şi funcţionarea Colegiului Medicilor din România , pentru menţinerea în activitate a medicilor de familie stabiliţi în mediul rural de cel puţin 5 ani şi după împlinirea vârstei de pensionare, la cerere   ( PL nr.294/2003).

Camera Deputaţilor.



6.
Art.33 alin.(2) 

“(2) Colegiul Medicilor din România avizează înfiinţarea cabinetelor medicale private indiferent de forma lor juridică şi participă, prin reprezentanţi anume desemnaţi, la concursurile organizate pentru ocuparea posturilor din unităţile sanitare publice sau private.”


 La art.33 se propune ca alin.(2) să se reformuleze după cum urmează:

“(2) Colegiul Medicilor din România avizează înfiinţarea cabinetelor medicale private indiferent de forma lor juridică şi participă, prin reprezentanţi anume desemnaţi, la concursurile organizate pentru ocuparea posturilor din unităţile sanitare publice  .”

Autori: dl.dep.prof.dr.Mircea Ifrim (Grupul Parlamentar al PRM) , doamna dep.Constanţa Popa (Grupul Parlamentar al PRM) şi dl.dep.dr.Ludovic Abiţei (Grupul Parlamentar al PRM) .


Angajatorul privat trebuie să dispună de posibilitatea de a-şi selecţiona personalul angajat.
Camera Deputaţilor.



7.
___
La art.38 se propune ca după lit.g) să se introducă un nou text, ca lit.h) cu următorul cuprins:

“h) beneficiază de asistenţă medicală gratuită şi medicamente gratuite, atât personal cât şi pentru membrii lor de familie;”
Autori: dl.dep.prof.dr.Mircea Ifrim (Grupul Parlamentar al PRM) , doamna dep.Constanţa Popa (Grupul Parlamentar al PRM) şi dl.dep.dr.Ludovic Abiţei (Grupul Parlamentar al PRM) .


De astfel de drepturi beneficiază, în prezent, şi alte categorii socio-profesionale 

( magistraţi, poliţişti, militari, angajaţii SNCFR, etc.)
Camera Deputaţilor.



8.
Art.44 alin.(1)
“Art.44. – (1) Adunarea generală este formată din membrii consiliului teritorial şi reprezentanţii în adunarea generală naţională.”
La art.44 se propune ca alin.(1) să se reformuleze după cum urmează:

“Art.44. – (1) Adunarea generală este formată din membrii colegiului teritorial .”

Autori: dl.dep.dr.Ludovic Abiţei (Grupul Parlamentar al PRM) şi doamna dep.Constanţa Popa (Grupul Parlamentar al PRM) .


Pentru o exprimare corectă şi cuprinzătoare.
Camera Deputaţilor.



9.
Art.51 alin.(3) 

“Art.51. – (3) Reprezentanţii în adunarea generală sunt aleşi pe o durată de 4 ani.” 


La art.51 se propune ca alin.(3) să se reformuleze după cum urmează:

“(3) Reprezentanţii în adunarea generală naţională sunt aleşi pe o durată de 4 ani.”

Autor: dl.dep.dr.Ludovic Abiţei (Grupul Parlamentar al PRM) .


Pentru folosirea unitară a terminologiei.
Camera Deputaţilor.



10.
Art.70 alin.(2)

“Art.70. – (2) Biroul Consiliului , în baza anchetei disciplinare efectuate de către departamentul de jurisdicţie profesională, poate să decidă:

a) respingerea plângerii ca vădit nefondată;

b) solicitarea completării anchetei disciplinare;

c) dispunerea trimiterii dosarului disciplinar la comisia de disciplină.”


La art.70 se propune ca alin.(2) să se reformuleze după cum urmează:

“(2) Biroul Consiliului dispune trimiterea dosarului disciplinar la comisia de disciplină.”
Autor: dl.dep.prof.dr.Mircea Ifrim (Grupul Parlamentar al PRM) . 
Pentru simplificarea şi eficientizarea procedurilor de depunere şi soluţionarea plângerilor împotriva unui medic.
Camera Deputaţilor.



11.
____
După art.88 se propune să se introducă un nou text ca art.89, cu următorul cuprins:

“Art.89. - Medicul este obligat să încheie o asigurare de răspundere civilă pentru greşeli în activitatea medicală.”

Autor: doamna dep.Iulia Pataki (Grupul Parlamentar al UDMR) .


Pentru protejarea atât a intereselor pacientului cât şi ale medicului.
Camera Deputaţilor

12.
Art.89

“Art.89. – În termen de 60 de zile de la intrarea în vigoare a prezentei legi, administraţia publică locală, prin consiliile judeţene şi Consiliul general al municipiului Bucureşti, vor da în administrare colegiilor judeţene, respectiv al municipiului Bucureşti şi Colegiului Medicilor din România , spaţii corespunzătoare pentru desfăşurarea activităţii.” 
Art.89 devine art.90 nemodificat.
Prin renumerotare.
Camera Deputaţilor

13.
Art.90

“Art.90. – (1) Prezenta lege intră în vigoare la 30 de zile de la data publicării în Monitorul Oficial al României , Partea I.

(2) Pe data intrării în vigoare a prezentei legi, se abrogă Legea nr.74/1995 privind exercitarea profesiei de medic, înfiinţarea, organizarea şi funcţionarea Colegiului Medicilor din România publicată în Monitorul Oficial al României , Partea I, nr.149 din 14 iulie 1995, cu modificările şi completările ulterioare, precum şi orice alte dispoziţii contrare.”
Art.90 devine art.91 nemodificat.
Prin renumerotare.
Camera Deputaţilor

II. Amendamente respinse

În urma dezbaterii, Comisia pentru sănătate şi familie a respins următoarele amendamente:

Nr.

crt.
Textul iniţial
Text propus de Comisie

( autorul amendamentului )
Motivare
Camera decizională

0.
1.
2.
3.
4.

1.
____
Dl.dep.Eugen Popescu (Grupul Parlamentar al PRM) a propus ca la art.6 să se introducă un nou text ca alin.(4) cu următorul cuprins:

“(4) Programul de lucru pentru medici este de 7 ore pe zi, iar diferenţa de timp se va folosi pentru studii.”
Pentru susţinere:

În lege nu este trecut programul de lucru- program acceptat în Europa de Vest.

Pentru respingere:

Dispoziţiile art.112 din Codul Muncii, pentru anumite profesii şi sectoare de activitate permit, prin negocieri colective sau individuale stabilirea unei durate zilnice a timpului de muncă mai mic sau mai mare de 8 ore.




2.
Art.14 alin.(1) 


Dl.dep.prof.dr.Ioan Mihai Năstase  (Fără apartenenţă la un grup parlamentar ) a propus să se elimine sintagma “ori colaborator”. 

Pentru susţinere:

Calitatea de colaborator nu reprezintă o incompatibilitate în exercitarea profesiei de medic.

Pentru respingere:
Calitatea de colaborator este prevăzută în Codul muncii şi se exercită prin contract între părţi şi fiind incompatibilă  cu exercitarea profesiei de medic.




3.
Art.16 alin.(3) 
Dl.dep.Eugen Popescu (Grupul Parlamentar al PRM) a propus ca la alin.(3)  să se reformuleze după cum urmează:

“(3) Prin excepţie de la legea pensiei, persoanele prevăzute la alin.(1) şi (2) pot cere pensionarea la vârsta de 60 de ani bărbaţii şi 55 de ani femeile, dacă au plătit obligaţiile la bugetul asigurărilor sociale timp de minim 35 ani.”
Pentru susţinere:

Profesia de mnedic este o muncă de stres şi nenormată în timp. Medicul este obligat să intervină la orice oră dacă este nevoie de el.

Pentru respingere:

Contravine dispoziţiilor Legii nr.19/2000 în ceea ce priveşte condiţiile de înscriere la pensia pentru muncă depusă şi limită de vârstă.




4.
Art.16 alin.(6) 
Comisia pentru muncă şi protecţie socială  a propus ca art.16 alin.(6) să se reformuleze după cum urmează:

“(6) Medicii deţinuţi sau internaţi din motive politice, aflaţi în situaţiile prevăzute la art.1 alin.(1) şi (2), din Decretul – lege nr.118/1990 privind acordarea unor drepturi persoanelor persecutate din motive politice de dictatura instaurată cu începere de la 6 martie 1945, precum şi celor deportate în străinătate ori constiuite în prizonieri, republicat, cu modificările ulterioare, pot fi menţinuţi, la cerere, în  activitatea profesională, pe baza certificatului anual de sănătate, până la satisfacerea stagiilor complete de cotizare,conformLegii nr.19/2000 privind sistemul public de pensii şi alte drepturi de asigurări sociale, cu modificările şi completările ulterioare.  Aceste prevederi se aplică şi medicilor care, din motive politice, au fost obligaţi să îşi întrerupă studiile o anumită perioadă, obţinându-şi licenţa cu întârziere, ori celor care au fost împiedicaţi să îşi reia activitatea profesională.”


Pentru susţinere:

Pentru a se stabili prin lege, pentru medicii care au suferit detenţii politice conform Decretului-Lege nr.118/1990, o limită până la care pot fi menţinuţi în activitate după împlinirea vârstei de pensionare.

Pentru respingere:

Textul din proiectul de lege este mai puţin discriminatoriu.




5.
___


Doamna dep.dr.Ana Florea (Grupul Parlamentar al Minorităţilor Naţionale)  a propus ca la art.41 să se introducă un nou text , ca alin.(3) , cu următorul cuprins: 

“(3) Unitatea sanitară  din sistemul public în care medicul îşi desfăşoară activitatea de bază este obligată să finanţeze cursurile de pregătire şi alte forme de educaţie medicală continuă şi informare în domeniul ştiinţelor medicale necesare pentru cumularea numărului de credite.”


Pentru susţinere:
Salariile personalului medical din sistemul bugetar sunt neacoperitoare pentru desfăşurarea acestor forme de pregătire.

Pentru respingere:

Dispoziţia propusă a fi introdusă nu face obiectul prezentei legi.




                       PREŞEDINTE,                                                                                                  SECRETAR,

   DEP.ACAD.PROF.DR.MIRCEA IFRIM                                                               DEP.FARM.ION BURNEI

